Tom Henning Slethei

Tom Henning Slethei (født 1974 i Stavanger) er politiker for FrP i Sola. Han ble i oktober 2019 ordfører i Sola kommune. I 2003 ble han gruppeleder i Sola FrP og medlem av kommunestyret. Fra 2007 til 2011 var han varaordfører i Sola kommune.

Slethei er utdannet diplomøkonom fra Handelshøyskolen BI, med spesialisering innen bedriftsutvikling. Han har erfaring fra næringslivet, både fra egeneide og andre selskaper. Han har særlig erfaring innen eiendom og finans. Slethei har sittet i flere styrer og har mange styrelederverv, blant annet i Polarcus, et seismikkselskap som er notert på Oslo børs.

Etter kommunevalget i 2023, ble Slethei etterfulgt av Høyres Janne Stangeland Rege som ordfører.

Referanser 

FrP-ordførere i Rogaland
Ordførere i Sola